[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 1.9.2006

SEC(2006) 1111 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

για τις δαπάνες του ΕΓΤΠΕ-τμήμα Εγγυήσεων Σύστημα έγκαιρης προειδοποίησης αριθ. 7/2006

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 3

2. Σχολια για την εκτελεση του προΰπολογισμου 2006 3

3. Συμπερασματα 4

1. Εισαγωγή

Στο παράρτημα I εμφαίνεται το πραγματικό επίπεδο εκτέλεσης του προϋπολογισμού για την περίοδο από τις 16 Οκτωβρίου 2005 έως τις 31 Mαΐου 2006, συγκριτικώς προς την πορεία των δαπανών που ορίζεται από τον δείκτη, όπως θεσπίστηκε βάσει των διατάξεων του άρθρου 7 του κανονισμού (EΚ) αριθ. 2040/2000 του Συμβουλίου, της 26ης Σεπτεμβρίου 2000, σχετικά με τη δημοσιονομική πειθαρχία[1].

2. Σχολια για την εκτελεση του προΰπολογισμου 2006

Κατωτέρω σχολιάζονται εν συντομία οι σημαντικότερες αποκλίσεις μεταξύ του πραγματικού επιπέδου και του επιπέδου εκτέλεσης όπως προβλέπεται από τον δείκτη για τους διάφορους τομείς του προϋπολογισμού 2006 (Σημείωση: εντός παρενθέσεως σημειώνεται το τρέχον επίπεδο υπέρβασης (+) ή υστέρησης (–) εκτέλεσης).

2.1. Νομισματικοί παράγοντες

Ισοτιμία δολαρίου/ευρώ

Στο επίπεδο των δαπανών που πραγματοποιήθηκαν κατά την προαναφερθείσα περίοδο λαμβάνεται υπόψη η εξέλιξη της ισοτιμίας δολαρίου/ευρώ. Για μεγάλο μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και ορισμένων εσωτερικών ενισχύσεων, όπως η ενίσχυση στο βαμβάκι, οι δαπάνες εξαρτώνται από την ισοτιμία ευρώ/δολαρίου.

Σύμφωνα με το άρθρο 8 παράγραφος 1 του κανονισμού (EΚ) αριθ. 2040/2000, ο προϋπολογισμός που εγκρίθηκε από την Αρμόδια για τον Προϋπολογισμό Αρχή καταρτίστηκε με βάση τη μέση ισοτιμία 1 ευρώ = 1,22 $ για το διάστημα Ιουλίου-Σεπτεμβρίου 2005. Σημειωτέον ότι, για το διάστημα από την 1η Αυγούστου 2005 έως τις 31 Μαΐου 2006, η μέση ισοτιμία ήταν περίπου 1 ευρώ = 1,21 $, δηλαδή περίπου 1% κατώτερη από την ισοτιμία που χρησιμοποιήθηκε για την κατάρτιση του προϋπολογισμού 2006.

2.2. Υποκατηγορία 1α – Δαπάνες ΚΓΠ (χωρίς την αγροτική ανάπτυξη)

2.2.1. Ζάχαρη (+ 316,3 εκατομμύρια ευρώ), οπωροκηπευτικά (–118,4 εκατομμύρια ευρώ) και γάλα (–114,8 εκατομμύρια ευρώ)

Η ανωτέρω εικόνα ως προς την απορρόφηση των πιστώσεων στους υπόψη τομείς οφείλεται στους ίδιους ακριβώς λόγους με εκείνους που εξετέθησαν στην προηγούμενη έκθεση αριθ. 5-6/2006 του συστήματος έγκαιρης προειδοποίησης.

2.2.2. Επιστροφές για προϊόντα εκτός παραρτήματος Ι (–84,2 εκατομμύρια ευρώ)

Η γενική πτώση του επιπέδου των επιστροφών κατά την εξαγωγή, καθώς και ο μικρότερος όγκος εξαγωγών μεταποιημένων γεωργικών προϊόντων, οδήγησαν σε χαμηλότερες πληρωμές επιστροφών εκ μέρους των κρατών μελών, με αποτέλεσμα την τρέχουσα υστέρηση εκτέλεσης των πιστώσεων του παρόντος μέτρου, η οποία υστέρηση αναμένεται να διαρκέσει έως τα τέλη της χρήσης.

2.2.3. Κλωστικά φυτά (–13,7 εκατομμύρια ευρώ)

Η Επιτροπή εξέδωσε την απόφασή της για τις ενισχύσεις στο βαμβάκι. Η αύξηση των παγκόσμιων τιμών βαμβακιού οδήγησε σε μείωση του ύψους της ενίσχυσης και σε συνακόλουθη μείωση των προς διενέργεια πληρωμών, με αποτέλεσμα υστέρηση εκτέλεσης των πιστώσεων του παρόντος μέτρου έως τα τέλη της χρήσης.

2.2.4. Χοίρειο κρέας, αυγά και πουλερικά, μελισσοκομία (–43,6 εκατομμύρια ευρώ)

Κατά την παρούσα χρονική στιγμή, η διακοπή της καταβολής επιστροφών κατά την εξαγωγή νωπού και κατεψυγμένου χοιρείου κρέατος αναμένεται να οδηγήσει σε χαμηλότερου ύψους πληρωμές. Το γεγονός αυτό ήδη αντικατοπτρίζεται από τον δείκτη. Ωστόσο, όταν ληφθεί υπόψη το κόστος των έκτακτων μέτρων στήριξης για τους κλάδους των αυγών και των πουλερικών συνεπεία της επιδημίας της γρίπης των πτηνών, εάν δε τα κράτη μέλη καταβάλουν εντός της τρέχουσας χρήσης όλες τις ενισχύσεις που αποφασίστηκαν, τότε η τρέχουσα υστέρηση δαπανών δεν αναμένεται να διαρκέσει έως τα τέλη της χρήσης.

2.2.5. Άμεσες ενισχύσεις (–1.769,1 εκατομμύρια ευρώ)

Η τρέχουσα υστέρηση εκτέλεσης όλων των μέτρων που χρηματοδοτούνται από το παρόν άρθρο είναι περίπου 40% κατώτερη από το επίπεδο που παρατηρήθηκε στα τέλη Απριλίου 2006. Όσον αφορά συγκεκριμένα τις αποσυνδεδεμένες άμεσες ενισχύσεις, η υστέρηση εκτέλεσής τους επίσης μειώθηκε κατά ποσοστό περίπου 66% σε σύγκριση με την ίδια περίοδο. Η Επιτροπή παρακολουθεί εκ του σύνεγγυς την κατάσταση ως προς την εκτέλεση του προϋπολογισμού, με βάση τις πληροφορίες που διαβιβάζουν τακτικά τα κράτη μέλη. Επί του παρόντος, η Επιτροπή δεν μπορεί να αποκλείσει την υποαπορρόφηση των πιστώσεων του προϋπολογισμού για το συγκεκριμένο μέτρο.

3. Συμπερασματα

Για την υποκατηγορία 1α, η απορρόφηση πιστώσεων για τις δαπάνες των κρατών μελών από τις 16 Οκτωβρίου 2005 έως τις 31 Μαΐου 2006 ανήλθε σε 36.312,8 εκατομμύρια ευρώ, δηλαδή σε ποσοστό 83,9% των διαθέσιμων πιστώσεων. Η συνολική υστέρηση ανάλωσης των πιστώσεων του προϋπολογισμού σε σύγκριση με το επίπεδο του δείκτη ανήλθε σε περίπου – 1.780,2 εκατομμύρια ευρώ για την ίδια περίοδο, αφορά δε και τα μέτρα παρέμβασης στην αγορά και τις άμεσες ενισχύσεις.

Κατά την άποψη της Επιτροπής, η υστέρηση απορρόφησης των πιστώσεων του προϋπολογισμού θα συνεχιστεί έως τα τέλη της χρήσης. Ωστόσο, είναι ακόμη πολύ νωρίς για να εκτιμηθεί το τελικό προβλέψιμο ποσό.

Για την υποκατηγορία 1β, η απορρόφηση πιστώσεων για τις δαπάνες των κρατών μελών από τις 16 Οκτωβρίου 2005 έως τις 31 Μαΐου 2006 ανήλθε σε 3.838,6 εκατομμύρια ευρώ, δηλαδή σε ποσοστό 49,4% των διαθέσιμων πιστώσεων. Κατά την παρούσα χρονική στιγμή, η Επιτροπή αναμένει ότι οι πιστώσεις του εν λόγω τομέα θα εκτελεσθούν όπως προτείνεται στον προϋπολογισμό 2006.

ΠΑΡΑΡΤΗΜΑ

[pic]

[pic]

[1] ΕΕ L 244 της 29.9.2000, σ. 27.